הישרדות: ונואטו
סיכום עונה

18 המתמודדים הובאו אל המשחק בהתכנסות ילידים, כשהילידים מחלקים את הקבוצה לגברים ונשים. הגברים היו מועדפים בבירור בטקס, מה שיצר איבה בינם לבין הנשים. לאחר הטקס, הגברים נקראו שבט לופבי והבנות שבט יאסור, ושני השבטים נשלחו למצוא את המחנאות שלהם בחשכה. לופבי הפסידו במשימת החסינות הראשונה בעיקר באשמת כריס, אך הוא יצר ברית של רוב עם חברי השבט המבוגרים יותר טראוויס, לי, צ'אד ורורי, ועבדו יחדיו להדיח את חברי השבט הצעירים יותר. ביאסור, שתי קבוצות החלו להתגבש, אחת מורכבת מאלייזה, ג'ולי, ליסה ומיה והשנייה מורכבת מאיימי, טווילה, ליאן וסקאוט. בעוד ששתי הקבוצות ניסו להציג את קולה של דולי למענם, סירובה להתחייב לאחת מהקבוצות הביאה להדחתה. שני השבטים נשלחו למועצת השבט ביום ה-7 למשחק כחלק מטוויסט, הגברים המבוגרים המשיכו להדיח את הצעירים, בעוד שהברית של איימי, שעכשיו נמצאת בעמדת כוח, הדיחה את מיה. שבט יאסור המשיך את שליטתו באתגרים הקבוצתיים לאחר שניצחו במשימות הפרס והחסינות הבאות, מה שהביא את הגברים לשישה חברי שבט.
חילוף השבטים חל ביום ה-11 למשחק; טראוויס ורורי נשלחו ליאסור בעוד שג'ולי וטווילה נשלחו ללופבי. ההפסד הראשון של יאסור הביא להדחתו של טראוויס, לאחר שניסה לבקש בפומבי מלופבי להפסיד במשימה. איימי, אשר דאגה בשאלת נאמנותה של ליסה, ארגנה את ההדחה שלה במועצת השבט הבאה. בלופבי, כריס, לי וצ'אד כרתו ברית עם ג'ולי וטווילה, לאחר שלא סמכו על ג'ון ק., חבר השבט הצעיר היחידי שנשאר בלופבי. הוא הודח במועצה לקראת האיחוד, והחמישה שנותרו בלופבי הסכימו להישאר יחדיו לאחר האיחוד.
ביום ה-19 למשחק, עם שישה נשים וארבעה גברים במשחק, שני השבטים התאחדו לשבט אחד שלו קראו אלינטה. בעוד שרורי הצטרף לברית של לופבי, ג'ולי וטווילה חזרו מהבטחתן ללופבי וחזרו אל ברית הנשים. גברים הודחו זה אחר זה בשלוש מועצות השבט הבאות עד שכריס נשאר לגבר היחיד במשחק. בזמן הזה, הברית של איימי אשר שלטה במשחק אשר מורכבת מאיימי, ג'ולי וליאן, בעוד שטווילה וסקאוט יצרו זיווג קרוב יותר, מה שהשאיר את אלייזה מחוץ לברית. אף על פי שכריס הפסיד במשימת החסינות, איימי ה חליטה לחוס עליו ולהדיח את אלייזה במקום. טווילה וסקאוט האמנם, לקחו את ההזדמנות לחבור לאלייזה וכריס, בכך נוצרה ברית שולטת חדשה במשחק, והדיחו באופן שיטתי את שאר המתמודדות.
כריס זכה בשתי משימות החסינות האחרונות, ובחר לקחת את טווילה איתו לגמר. חברי המושבעים ראו את היכולת של כריס להישאר במשחק כאשר הסיכויים היו נגדו, מהמשימה הראשונה עד שנשאר לגבר האחרון במשחק, והעניקו לו את תואר השורד האחרון בהצבעה של 2–5.
| פרקים> מס. | פרקים> שם הפרק | פרקים> תאריך שידור מקורי | מנצחי המשימה> פרס | מנצחי המשימה> חסינות | מודח | מקום |
| --- | --- | --- | --- | --- | --- | --- |
| 1 | הם הגיעו אלינו עם חניתות! | 16 בספטמבר 2004 | יאסור | יאסור | ברוק | מודח ראשון יום 3 |
| 2 | נערות ערמומיות, ראשי חרטום, צעירים חתיכים והחבורה הזקנה | 23 בספטמבר 2004 | יאסור | לופבי | דולי | מודחת שנייה יום 6 |
| 3 | מועצת כפולה, צרות כפולות | 30 בספטמבר 2004 | לופבי | ג'ון ק. | ג'ון פ. | מודח שלישי יום 7 |
| 3 | מועצת כפולה, צרות כפולות | 30 בספטמבר 2004 | לופבי | איימי | מיה | מודחת רביעית יום 7 |
| 4 | עכשיו זה פרס! | 7 באוקטובר 2004 | יאסור | יאסור | בריידי | מודח חמישי יום 10 |
| 5 | רעידות אדמה וטלטולים! | 14 באוקטובר 2004 | לופבי | לופבי | טראוויס | מודח שישי יום 12 |
| 6 | חזיר קשור | 21 באוקטובר 2004 | לופבי | לופבי | ליסה | מודחת שביעית יום 15 |
| 7 | כעס, איומים, דמעות...וקפה | 28 באוקטובר 2004 | יאסור | יאסור | ג'ון ק. | מודח שמיני יום 18 |
| 8 | עכשיו הקרב באמת מתחיל | 4 בנובמבר 2004 | לופבי | לי | רורי | מודח תשיעי יום 21 |
| 9 | מלחמת מינים...זה נהיה מכוער | 11 בנובמבר 2004 | ליאן, [ג'ולי] | איימי | לי | מודח עשירי מושבע 1 יום 24 |
| 10 | הלם תרבות וסערות אלימות | 18 בנובמבר 2004 | איימי, אלייזה, כריס, צ'אד | טווילה | צ'אד | מודח אחת עשרה מושבע 2 יום 27 |
| 11 | הפתעה ו...הפתעה נוספת! | 25 בנובמבר 2004 | אלייזה | איימי | ליאן | מודחת שתים עשרה מושבעת 3 יום 30 |
| 12 | עכשיו מי אחראי כאן?! | 2 בדצמבר 2004 | אלייזה, איימי, כריס | כריס | איימי | מודחת שלוש עשרה מושבעת 4 יום 33 |
| 13 | התפרצות העוצמה הוולקנית | 9 בדצמבר 2004 | ג'ולי, [כריס] | אלייזה | ג'ולי | מודחת ארבע עשרה מושבעת 5 יום 36 |
| 14 | רוחות והרביעייה האחרונה | 12 בדצמבר 2004 | ללא | כריס | אלייזה | מודחת חמש עשרה מושבעת 6 יום 37 |
| 14 | רוחות והרביעייה האחרונה | 12 בדצמבר 2004 | ללא | כריס | סקאוט | מודחת שש עשרה מושבעת 7 יום 38 |
| 15 | פגישת מחזור | 12 בדצמבר 2004 |  |  | הצבעת המושבעים | הצבעת המושבעים |
| 15 | פגישת מחזור | 12 בדצמבר 2004 |  |  | טווילה | מקום שני |
| 15 | פגישת מחזור | 12 בדצמבר 2004 |  |  | כריס | השורד האחרון |
במקרה של מספר שבטים או מתמודדים שניצחו בפרס או בחסינות, הם רשומים לפי סדר המיקום שהגיעו במשימה, או לפי אלפבית, היכן שמדובר במאמץ קבוצתי; כאשר מתמודד אחד זכה והזמין אחרים, המוזמנים נמצאים בסוגריים.
↑  משימה זאת שולבה עם חסינות ופרס.
↑  לאחר שלופבי ניצחו במשימת הפרס, הם התחרו במשימה חסינות אישית, מאחר ששני השבטים הלכו למועצת שבט באותו יום. ג'ון ק. זכה בחסינות האישית.
↑  על ג'ון ק. היה לבלות יום עם השבט השני בשביל להעניק לאחת מחברות השבט חסינות במועצת השבט באותו לילה. הוא בחר באיימי.
↑  שאלייזה זכתה במשימת הפרס, היא קיבלה מכונית משלה, והמתמודדים שסיימו במקום השני והשלישי במשימה זכו להצטרף אליה לטיפול ספא.